6, W. MOEGREEN 


BIBELEN 06 DET 
RELIGIØSE LIV 





I det store arbejde, der er udført for 
at fremme kristendommen, har Bibelen jo 
været til uvurderlig hjælp. Trods den man- 
gelfulde forstaaelse, hvormed den ofte er 
blevet behandlet, har den dog altid spredt 
velsignelse rundt sig. 

Og dog er der mange af dens store hoved- 
tanker, som den kristne verden endnu ikke 
har tilegnet sig. Mange af kirkens egne 
nbekendelser" har man skænket større op- 
mærksomhed end Bibelens. — Ganske vist 
er dogmerne ikke 1 saa høj kurs i vore 
dage; men er der ikke grund til, påa samme 
tid som man lader dogmernes kurs dale, at 
hæve Bibelens — og virkelig tilegne sig 
dens hovedtanker i større udstrækning end 
tidligere. Her er ikke tale om at tro paa 
verbalinspirationen eller nogen anden teori 
om Bibelens inspiration eller ikke-inspiration 
— men om virkelig at udnytte de goder, 
som Bibel-studiet kan lede til. 


4 


I det efterfølgende skal jeg da søge at 
vise, hvilken betydning Bibel-studiet har 
for det religiøse livs udvikling og søge at 
give enkelte vink med hensyn til selve 
Bibel-studiet. 

Dog maa jeg først gøre klart, hvad jeg 
mener med det religiøse liv. 

Det religiøse liv kan betragtes under 
to synspunkter. Det har en ydre og en 
indre side. Med hensyn til den ydre side, 
da hører derunder ali hvad man kalder 
Gudsdyrkelse. Naar salmisten udbryder: 
»Min sjæl, lov Herren, og alt det, som i 
mig er, love hans hellige navn", da ud- 
trykker det hans ønske om at give sine 
følelser overfor den usynlige verden udtryk. 
De forskellige handlinger i Gudsdyrkelsen 
(i vor Gudsdyrkelse: daaben, nadveren, bøn- 
nen, sangen osv.) er udtryk for en indre 
følelse eller tanke. Undertiden er hand- 
lingen et forsøg paa at give tanken udtryk 
— og undertiden skal handlingen hjælpe 
til at støtte den indre følelse eller tanke. 

Disse ydre former, som naturligvis i 
tidens løb undergaar mange forandringer, 
har sin store betydning. Gennem dem er 
f. eks de forskellige religiøse erfaringer, 
som menneskene har gjort fra første færd, 


agre 

blevet bragt til os. Derfor begaar man sik- 
kert en fejl, om man kaster vrag paa alle 
ceremonielle handlinger —- hvad mange i 
vor tid synes at have tilbøjelighed til. 

En anden ydre form, hvori det religiøse 
hv finder udtryk, er dogmerne eller tros- 
bekendelserne. Om dogmerne siger dr. 
Harper: ,, Man maa altid have i erindring, 
at døgmerne, som vi finder dem i de for- 
skellige religioner og til de forskellige tider 
1 kristendommens historie, kun er udtryk 
for det religiøse liv — ikke selve det re- 
ligiøse liv,” I lignende retning udtaler 
prof. Høffding sig i sin religionsfilosofi: 
»Dogmatiken er registret til livets bog, 
ikke selve bogen. Det er en nemesis, der 
saare ofte rammer religionen, at den mener 
at kæmpe for livet, hvor den kun kæmper 
for registret. Og kritikken har ofte efter- 
lignet den heri ved at mene, at den er kom- 
men religionen til livs, naar den har godt- 
gjort registrets uholdbarhed. Intet register 
kan træde i bogens sted, og kun i selve 
bogen — ikke i noget som helst register — 
kommer alle nuancer og ejendommeligheder 
frem i deres naturlige sandhed." 

Man kan derfor heller ikke maale et 
menneskes religiøse erfaringer efter dets 

kendskab til eller tro påa dogmerne — thi 
nogle af de ædleste mennesker, som har 
levet, har været saa godt som blottet for 
kendskab til dogmatik eller teologi. Og 
dog har denne ydre form for det religiøse 
liv ogsaa haft sin store betydning — og 
vil sikkert fremdeles øve sin indflydelse, 
men dog paa andre omraader end tidligere. 
En mands religiøse tro kan da ikke mere 1 
nogen væsentlig grad ave indflydelse paa 
hans borgerlige stilling — herhjemme. 
Endnu en ydre form for det religiøse 
liv skal jeg nævne: ens handlinger eller 
opførsel. ,En ren og ubesmittet Gudsdyr- 
kelse i Guds og Faderens øjne er dette, at 
besøge faderløse og enker i deres trængsel, 
at holde sig selv uplettet af verden", læser 
vi i Jak. 1, 27. Igennem vore handlinger 
kan vi maaske bedre end ved noget andet 
lade vore omgivelser forstaa noget af det 
religiøse liv, som rører sig hos os. ,Af 
deres frugter skal I kende dem." — Den 
regelmæssige iagttagelse af visse religiøse 
ceremonier — eller den oprigtige tro paa 
visse dogmatiske sætninger kan være tegn 
paa religiøst liv; men det er dog særlig 
fra et menneskes handlinger (over for sig 
selv og over for andre), at man kan slutte 

noget angaaende vedkommendes religiøse 
erfaringer. 

Men disse tre ting, jeg her har nævnt, 
er kun den ydre side af det religiøse liv, 
Det er ,registret" dertil. 

Den indre side — eller selve livet — 
er vel vanskeligere at bestemme. Men dog 
er der visse religiøse erfaringer, som jeg 
her skal nævne, og som sikkert hører med 
til den indre side af det religiøse liv: be- 
vidsthed om synd, tro påa Guds kærlighed 
og kærlighed til Gud. 

Angaaende den første, bevidsthed om 
synd, da finder man sikkert ikke denne be- 
vidsthed udtrykt klarere noget sted end 1 
de gamle salmers ord: 


»Lyksalig den, hvis fejl er giemt, 
hvis brede remt! 

Lyksalig er den mand, hvem Jahve ej 
tilregner nogen synde-brist 

og i hvis aand ej findes argelist. 


Jeg tav: og mine ben blev møre, 

min jamren kunde ej ophøre; 

thi dag og nat din haand mig knuged, 
og sommertørke min marv opsuged. 


Men sån min synd jeg aaben lagde 
og ej min brede skjulte; og jeg sagde: 

da sletted du min skyld for mine synder. 
(Sal. 32, 1—5.)) 


Vær mig naadig, Jahve, i din godhed, 
udvisk skylden i din store medynk, 
vask mig grundigt for min brøde, 

lad mig ej for mine synder bøde! 


Thi jer kender selv min brøde 
og min skyld jeg stadigt skuer. 
Mod dig ene har jeg syndet, 
handlet som dig ikke huer, 


saa at du faar ret i sagen 
og er pletfri i din dom. 
Se, i skyld min mo'r mig avled, 
jeg i synd til verden kom." 
(Sal 51, 3—7.)) 


Det religiøse liv maa rumme noget af 
den erfaring. Man maa have følt det dybe 
savn i sjælen — man maa i noget maal 
have set afstanden mellem en selv og idealet 
— man maa have følt noget af det, Peter 
følte, da han kastede sig ned for Jesu fød- 
der og sagde: ,Herre, gaa bort fra mug, 
thi jeg er en syndig mand!" 

Denne bevidsthed om synd kan give sig 
udslag paa forskellig maade hos de for- 


") E. Brandes' oversættelse. 


9 


skellige mennesker — men i noget maal 
maa den findes. Øg side om side med den 
gaar længslen efter at naa fremad mod 
idealet. 

Samfund med Gud og tro paa hans 
kærlighed hører sikkert ogsaa med tilet - 
sandt religiøst liv. Det er denne tro paa 
Guds kærlighed, der giver tryghed i livet, 
og dog vil man ogsaa finde, at jo inderligere 
ens Gudsforhold er, jo dybere vil ens er- 
kendelse af synden blive. 

Det tredje, jeg skal nævne som hørende 
med til det religiøse livs indre side, er 
kærlighed til Gud. Det er det højeste 
trin i vort forhold til Gud. ,Men nu ved- 
bliver tro, haab, kærlighed, disse tre; men 
størst af disse er kærligheden." (1. Kor. 13,13.) 

Det er dette indre liv — dette Guds- 
forhold — der giver menneskelivet værd. 
Er du ræd for Gud — eller har du kær- 
lighed til Gud, det er spørgsmaalet. Ønsker 
du, at dit hv skal have betydning, da træd 
md 1 det rette forhold til Gud, ellers vil 
dit liv let blive som et af de mange, der 
er levet som spildt. 

I hvilket forhold staar da Bibelen til 
det religiøse liv, jeg her har skildret. Kan 

Bibel-studiet have nogen betydming for det? 
Ja — om de kristne ret tilegner sig Bibe- 
lens tanker, skal det nok vise sig at have 
betydning — baade hvad den ydre og den 
indre side af det religiøse liv angaar. Bi- 
belen lærer os meget paa disse omraader, 

Sæt, til eksempel, at den danske folke- 
kirke for et øjeblik satte al tanke om ,Ni- 
kænum" og ,Åthanasium" eller andre sym- 
boler til side og fordybede sig noget mere 
i det nye testamente — hvor vilde megen 
diskussion om kirkeforfatning 0. lign. og 
megen tid kunne spares. Sandt nok — 
»udviklingen" vil vel nok lede den vej alli- 
gevel, men naar man ved at lære af det 
bibelske mønster for menighed kunde hjælpe 
udviklingen noget paa gled, hvorfor såa 
ikke gøre det? — hvorfor altid ,køre med 
stude" herhjemme? 

De ,demokratiske synsmaader" gør sig 
jo ellers gældende i stor udstrækning paa 
mange omraader i vore dage — men det 
er sikkert paa tide, at de noget mere træn- 
ger ind ogsaa paa det kirkelige omraade. 
En smuk opgave for særsamfundene at ar- 
bejde noget med. 

Bibelen har meget at lære den danske 
folkekirke paa dette omraade. 

Ved at studere Bibelen kan man ogsaa 
snart blive klar over, hvilken betydning, 
man bør tillægge de forskellige dogmer. 
»Tro påa Herren Jesus, saa skal du blive 
frelst", er Bibelens opfordring. Der er ikke 
nogen eksamination i indviklede teologiske 
spørgsmaal — men hvad der lægges vægt 
paa er hjertets fulde tilslutning til Frelse- 
ren. Øg jo simplere og mere barnlig ens 
tro kan være, desto mere tilfredsstillende 
vil den vise sig at være og desto større 
hjælp vil den yde, 

Derfor er det ogsaa et udtryk for en 
ægte religiøs erfaring, naar prof. Heegaard 
siger: ,Dette vidner jeg, at naar det mørk- 
ner for blikket og alt haab synes ude, saa 
gives der kun en ankerplads: den enfoldige 
kristentro." 

Med hensyn til ens handlinger og op- 
førsel kan Bibel-studiet komme til at øve 
en rig indflydelse. Hvor finder man bedre 
anvisninger end 1 Bibelen? 

Tænk for eksempel paa ens forhold over- 
for staten og myndighederne. Hvad 
lærer Bibelen os der? Jeg skal blot citere 
et skriftsted: ,Giv kejseren hvad kej- 
serens er", siger Jesus. 

Hvor trænger man til at tilegne sig 
denne ene sætning ! 

Der er mange, som ikke tager det saa 
nøje med deres handlinger overfor staten 
og myndighederne. Kan de f. eks. ,pudse" 
toldvæsenet — saa gør de det, vg er deres 
tretten-aarige datter lille af vækst — saa 
køber de ikke nogen hel billet til hende, 
og kan de slippe godt fra at lade et fem 
aar gammelt barn køre frit påa toget — 
saa gør de det, osv. osv. 

Hvor bliver , kejseren" ofte ,pudset” i 
stedet for at faa hvad hans er! — 

Og hvilken betydning vilde det ikke faa, 
om man ret tilegnede sig Bibelens tanker 
med hensyn til ens forhold overfor de li- 
dende 1 samfundet — den manglende 
klasse. Hele Jesu liv er et vidnesbyrd om 
at hjælpe sine medmennesker. Har vi til- 
egnet os dette vidnesbyrd? 

Vort forhold til dem, der hader os, 
skildrer Bibelen saaledes: ,Gør vel mod 
dem, som hader jer", gengæld ingen ondt 
med ondt", ,dersom din fjende hungrer, 
saa giv ham at spise; dersom han tørster, 
saa giv ham at drikke", ,lad dig ikke over- 
vinde af det onde, men overvind det onde- 
med det gode." 

Ja, hvilken stor betydning det har for 
et menneske, naar alle disse tanker bliver 
til virkelighed for det. 

Bibelen kan øve indflydelse paa en, saa 
ens handlinger — ens opførsel bliver bedre, 

Og saa er det jo ikke saaledes, at Bi- 
belen blot siger, hvordan de ydre forhold 
skal være — den peger ogsaa paa det, der 
kan give kraften, det, der er kilden til det 
indre religiøse liv. Den tegner billedet af 
Jesus, som i særlig grad ejede dette liv 
— dette rige Gudsforhold — og som virke- 
liggjorde det i sine handlinger, Og ud fra 
dette billede lyder et: ,kom til mig" til en- 
hver, som læser sin Bibel. 

Det vil da ogsaa vise sig, at Bibel-stu- 
diet vil have betydning for den indre side 
af det religiøse liv. Det vil nære og ud- 
dybe vore religiøse erfaringer, 

De selvsamme følelser, som gaar gen- 
nem vor sjæl, finder vi skildrede i Bibelen. 
Der er bevidstheden om synd — hvor kom- 
mer den ikke klart frem i de mænds liv, som 
er skildret for os. Der er troen paa Guds 
kærlighed — hvor kan den ikke blive næret 
ved studiet af Bibelen. 

0, kærlighed, som var at skue! 
i Jesu øje saas din lue, 

du lyste i hans ansigtstræk — 
ak, giv for synd mod dig mig skræk. 

Og hvor bliver man ikke tilskyndet til 
kærlighed til Gud! 

Vi trænger til næring for vort aande- 
lige liv — og Bibelen kan give den. Den 
har et ord til 0s i alle forhold, hvori vi kan 
blive stillede her i livet. Naar bevidsthe- 
den om synd hviler som en tung byrde 
påa os, da har den et: ,Jesu Kristi Guds 
søns blod renser fra al synd.” Naar vier 
bange for, at vi skal bukke under i kampen 
mod det onde, saa lyder det til os fra en 
erfaren mand som Paulus: ,Hvem skal 
kunne skille os fra Kristi kærlighed? træng- 
sel eller angst, eller forfølgelse, eller hunger, 
eller nøgenhed, eller fare, eller sværd? . . . 
nej, 1 alt dette vinder vi mere end sejr 
ved ham, som har elsket os. 

Fra et mangestemmigt kor lyder der til 
den sande troende gennem Bibelen et: ,Frygt 
ikke!" Og de mennesker, fra hvem det ly- 
der, har høstet erfaringerne om Guds hjælp 
i livets skole: fra glædens og velsignelsens 
højder som fra sorgens og modgangens 
dybe dale. — Man gør vel i at lytte til 
deres vidnesbyrd ! 

Jeg har da her søgt at vise, hvilken 

betydning Bibel-studiet kan have for det 
religiøse livs forskellige former: at en vir- 
kelig tilegnelse af Bibelens tanker vil skabe 
sundere tilstande for — og bedre forstaa- 
else af dette livs ydre former (£. eks. kir- 
keordningen — og vi kan godt tage Guds- 
tjenesten, daaben, nadveren osv. med) lige- 
som den vil tjene til at nære, styrke og 
uddybe det aandelige liv. 

Men der er endnn et par ting angaa- 
ende Bibel-studiet, som jeg ønsker at drage 
opmærksomheden til. Jeg skal ikke antyde 
nogen bestemt form eller plan for Bibel- 
studie — blot det er virkeligt studie, 
det er hovedsagen. Ens plan for studie af 
Bibelen maa jo meget komme til at rette 
sig efter den tid, man har at ofre paa det. 
Men selv om tiden maaske er knap, kan 
man høste rigt udbytte ved læsningen af 
denne mærkelige bog. 

Om man saaledes for alvor studerer 
Bibelen, kan man næsten gøre sikker reg- 
ning påa, at nogle af de saakaldte ,van- 
skeligheder" eller ,tvivle vil melde sig. 
Med ethvert studie følger vanskeligheder, 
som Jo nærmest bestaar 1 ubesvarede spørgs- 
maal. Jeg vil gerne give et par vink an- 
gaaende disse vanskeligheder. 

1. Luk ikke øjnene til for dem, 
Undertiden er det saadan, at naar man mø- 
der disse vanskeligheder, bliver man bange 
for dem og lukker øjnene til for dem — 
eller maaske flygter for dem. Naar man 
ser dem, og de ,nye tanker", som de fø- 
der, melder sig, — saa farer man ængste- 
lig op, — man pakker sine ,gamle menin- 
ger" sammen og vil flytte længere bort med 
dem — bort fra vanskelighederne — læn- 
gere ind i ens egen lille verden, — men 
idet man vender sig og ser paa sit læs, 
mødes man (ligesom manden i fortællingen) 
med ,nissens" smil: ,Vi flytter nok 1 dag, 
vi to.” Man kan ikke flygte fra vanske- 
lighederne — derfor nytter det heller ikke 
at lukke øjnene til for dem. 

Saa se da trygt paa dem. Og ofte er 
det saadan, at naar man blot rigtig bliver 
klar over, hvori vanskeligheden i grunden 
bestaar, saa løses den meget hurtigere. 

Husk paa, at meget at Bibelens indhold 
er historie, og ved at se beretningerne mod 
den rette historiske baggrund, vil man let- 
tere kunne forstaa indholdet af dem. — Og 
dog — selv om man tager alle de bedste 
hjælpemidler, man har til sin raadighed, i 
brug, vil der stadig være ubesvarede spørgs- 

maal. Saa længe man er et tænkende mén- 
neske, vil man møde nye spørgsmaal, som 
kræver løsning. Derfor vil jeg ogsaa gerne 
give dette vink: 

?, Lad ikke ,vanskelighederne" 
hindre dit aandelige liv. Der er 
mange, som mener, at saa længe deres sjæl 
er såa fyldt med uløste gaader, kan de 
ikke være med i kristeligt arbejde. Det 
er et fejlsyn. Om man skal vente med at 
arbejde for Vorherre til man har løst alle 
vanskelige spørgsmaal i Bibelen — til man 
har alle tvivl ude af sit hjerte — saa kom- 
mer man aldrig 1 arbejde. Øg jeg ved af 
erfaring, at undertiden kan nogle af de 
sværeste spørgsmaal klares midt under virk- 
somheden for Guds riges fremme. Ved at 
se evangeliets praktiske nytte i menneske- 
livet, styrkes ens tro — og man bliver 
knyttet fastere og fastere til sin Frelser. 

Derfor: lad ikke de ubesvarede spørgs- 
maal staa som en hindring for dig 1 ret- 
ning af at ,følge Jesus". 

Det samme gælder for dig, som endnu 
ikke er en kristen: lad ikke ,vanskelighe- 
derne" hindre dig i at blive det. For saa 
vil det være dig en stadig hindring — og 
du vil aldrig blive en kristen. Du vil altid 

staa der ventende — og dog for bestandig 
gaa glip af kristenlivets glæder —- gaa glip 
af hjertefreden, som man jo dog såa gerne 
vil eje. 

Man kan nemlig gaa til Bibelen ud fra. 
to forskellige forudsætninger: for at finde 
fejl og vanskeligheder og for at blive vel- 
signet og faa vanskelighederne fjernet. 

Dr. Harper siger i en tale til studenter 
angaaende dette forhold: ,,Lad mig fortælle 
jer lidt om min egen erfaring. I adskillige 
aar (inden jeg selv blev en kristen) stude- 
rede jeg meget alvorligt og omhyggeligt 
Bibelen med det formaal at finde ting, som 
kunde give mig midler 1 hænde til at over- 
bevise andre om, at Bibelen kun var en 
ganske almindelig bog — endda meget al- 
mindelig. Jeg kan ikke her — om jeg 
vilde — fortælle jer om disse aars arbejde 
— aar anvendt for at finde vanskelighe- 
der, ikke for at fjerne dem. Arbejdet var 
naturligvis i grunden overfladisk og mit 
formaal aldeles fejlagtigt. Og disse van- 
skeligheder var der endnu, selv da jeg 
efter en tids forløb begyndte ligesom at 
se en svag straale af et kommende lys. 
Og skønt lyset blev klarere, blev vanske- 
lighederne døg hverken mindre eller færre. 

Jeg ønskede at blive en kristen, men ingen 
sagde mig, hvad jeg nu ved, og hvad jeg 
beder jer lægge mærke til: at man kan 
blive en kristen først og saa klare vanske- 
lighederne bagefter. Jeg arbejdede — men 
vanskelighederne blev staaende. Hvad kunde 
jeg gøre ved dem? Kun en ting: optage 
Bibel-studiet igen, og denne gang for at 
gaa dybere til bunds og at arbejde ud fra 
et andet synspunkt. Og det varede ikke 
længe inden jeg opdagede to ting: at van- 
skelighederne i mange tilfælde kun var 
indbildte, og at ud fra det nye synspunkt 
og ved hjælp af et mere videnskabeligt 
studie, var det muligt at finde grundsæt- 
ninger, som, naar de efterfulgtes, gav de 
enkelte vanskeligheder et helt andet ud- 
seende.” 

Altsaa: disse vanskeligheder vil altid 
eksistere og maa derfor ikke være en hin- 
dring for dig i de retninger, jeg ovenfor 
har nævnt. 

Naar du gaar til Bibelen for at studere 
den, gaa da ikke til den med den tanke, 
at alt vil være dig til lige stor hjælp. Du 
vil finde meget, som maaske slet ikke in- 
teresserer dig og som ikke indeholder no- 
get, som kan være dig til direkte hjælp i 


dit aandelige liv. Men lad mig sige: søg 
da heller ikke at ,presse" noget ud af saa- 
danne afsnit. For det er at misbruge Bi- 
belen. Læs den med virkelig omtanke. 

Og lad mig saa tillige minde om: bed 
Gud om velsignelse af Bibel-stu- 
diet. ,Men om nogen af jer fattes vis- 
dom, da bede han derom til Gud, som 
giver alle rundhaandet og uden bebrejdel- 
ser, saa skal den gives ham" (Jak 1, 5). 

Maatte de bibelske gundsætninger i sta- 
dig større udstrækning blive forstaaet og 
tilegnet. 

